text: Sparekassedirektør: Lav nu de regler om, Angela Merkel
  06 februar 2015 kl. 13.40
  Direktør i Frøs Herreds Sparekasse Kurt Jensen skriver nu til den tyske Forbundskansler Angela Merkel og beder hende om at indføre pant på tyske øl- og sodavandsdåser.
  Det sker i forbindelse med, at sparekassen fredag præsenterer en vækstpakke.
  Kurt Jensen og Frøs Herreds Sparekasse har tidligere præsenteret vækstpakker og arrangeret seminarer om vækst og grænsehandel med landets øverste politikere.
  Kurt Jensen har gennem flere år gjort opmærksom på, at Tysklands særregler i forbindelse med grænsehandlen er stærkt konkurrenceforvridende og slår lokale detailbutikker ihjel. 
  Derfor tager han nu næste skridt og appellerer til Angela Merkel om at lave reglerne om.
  Kurt Jensen forklarer her om baggrunden for brevet (varighed 27 sek.):
  
  